als_Latn dik_Latn sna_Latn
Tirana, anëtare e Eurocities (Burimi: Gazeta Shekulli, shekulli.com.al)
Eurocities është rrjeti i qyteteve më të mëdha europiane, anëtarë të së cilës janë qeveritë e zgjedhura vendore të qyteteve më të mëdha europiane.
Tirana është bërë anëtare e rrjetit të qyteteve më të mëdha europiane, Eurocities, anëtarë të së cilës janë qeveritë e zgjedhura vendore të qyteteve më të mëdha europiane.
Ky njoftim sipas zyrës së shtypit të Bashkisë së Tiranës.
Eurocities u themelua në vitin 1986 dhe sot kanë aderuar në të më shumë se 140 qytete të mëdha, nga më shumë se 30 vende europiane. Me anë të forumeve tematike, një game të gjerë të grupeve të punës, projekteve, aktiviteteve dhe eventeve, u ofrohet anëtarëve një platformë për ndarjen e njohurive dhe shkëmbimin e eksperiencave.
Eurocities ka ndikim dhe punon me institucionet e Bashkimit Evropian, me qëllim për të qenë sa më afër dhe për t’iu përgjigjur çështjeve që prekin jetën e përditshme të qytetarëve. Objektivi i saj është forcimi i rolit që qeverisja lokale duhet të luajë në nivelet e strukturave qeveritare.
Eurocities synon të formëzojë mendimin e aktorëve të Brukselit dhe të zhvendosë fokusin e legjislacionit të Bashkimit Evropian, në mënyrë që t’u jepet mundësi qeverisjeve lokale të këtyre qyteteve, të trajtohen sfidat strategjike në nivel lokal. Duke u bazuar në tre sfidat kyçe të BE-së, prioritetet e politikave kanë të bëjnë me klimën, ekonominë dhe gjithëpërfshirjen e komunitetit.
01.10.2012
Burimi: Gazeta Shekulli
als_Latn als_Latn als_Latn als_Latn als_Latn als_Latn als_Latn unk als_Latn